### **RÁMCOVÁ DOHODA  O DODANÍ TOVAROV A SLUŽEB**

uzavretá v súlade s § 269 ods. 2 zák. č. 513/1991 Zb. Obchodný zákonník v platnom znení a § 2 ods. 5. písm. g.) zákona č. 343/2015 Z.z zákona o verejnom obstarávaní v platnom znení

(ďalej len „Obchodný zákonník“ a „ZVO“ )

#### ****Článok 1****

#### ****Zmluvné strany****

1. Objednávateľ: **Obec Heľpa**

Sídlo: Farská 588/2, 976 68 Heľpa

Zastúpený: Petrom Hyriak – starostom obce

IČO: 00 313 424

DIČ: 2021223083

Bankové spojenie: Prima banka Slovensko, a.s., pobočka Brezno

Číslo účtu: 2002126001/5600

IBAN: SK09 5600 0000 0020 0212 6001

Tel.č.: 048/6700 940

( ďalej len ,,objednávateľ“)

2 Dodávateľ: Bioekoterm spol. s.r.o.

Sídlo: Osloboditeľov 146/32, 976 67 Závadka nad Hronom

Zastúpený: Ing. Peter Vojtko

IČO: 36631264

DIČ: 2021884414

DIČ DPH: SK2021884414

Bankové spojenie: OTP Banka

IBAN:   SK55 5200 0000 0000 1717 5341

Tel.č.: 0918786281

(ďalej len ,,dodávateľ“)

**Článok 2**

**Predmet zmluvy**

1. Predmetom tejto zmluvy je záväzok dodávateľa poskytnúť objednávateľovi tovary a služby špecifikované v tomto článku zmluvy riadne, v dojednanom termíne a za dohodnutých podmienok v zmysle tejto zmluvy a jednotlivých objednávok objednávateľa, a záväzok objednávateľa za poskytnuté služby a tovary zaplatiť dodávateľovi odmenu vo výške dojednanej podľa cenovej ponuky, ktorá tvorí prílohu tejto zmluvy
2. Tovarom a službami sa na účely tejto zmluvy rozumejú nasledovné činnosti:

**Predaj a dodávka drevnej štiepky**

**-** v kvalite uvedenej vo výzve na predloženie cenovej ponuky

**Článok 3**

**Spôsob dodania tovarov a poskytovania služieb**

1. Dodávateľ sa zaväzuje dodať tovar v termíne, a v mieste plnenia a v rozsahu špecifikovanom v tejto zmluve a v zmysle písomných objednávok objednávateľa.
2. Objednávateľ je oprávnený zaslať objednávku na tovary a služby aj písomne na e-mail dodávateľa: office@bioekoterm.sk, resp. telefonicky na t.č 0918786281 zodpovednému zamestnancovi Peter Vojtko. Objednávka musí obsahovať minimálne názov a množstvo požadovaného tovaru, požadovaný termín dodania, dátum, pečiatku a podpis oprávnenej osoby objednávateľa.
3. Objednávateľ nadobúda vlastnícke právo k tovarom ihneď po ich prevzatí a podpísaní dodacieho listu.
4. Dodávateľ sa zaväzuje poskytnúť na tovary zákonom stanovenú záručnú dobu, ktorá začína plynúť odo dňa prevzatia tovaru kupujúcim.
5. Objednávateľ je povinný písomne oznámiť dodávateľovi vady tovaru, ktoré zistil dodatočne po podpise dodacieho listu, a to bez zbytočného odkladu, po tom, čo vady zistil. Dodávateľ‘ je povinný k oznámeniu podľa predchádzajúcej vety sa písomne vyjadriť do 48 hodín a navrhnúť spôsob odstránenia vady.
6. Zmluvné strany sa zaväzujú navzájom sa včas informovať o všetkých skutočnostiach rozhodných pre spoluprácu podľa tejto zmluvy.
7. Objednávateľ poskytne dodávateľovi súčinnosť potrebnú pre riadne dodanie tovaru.

**Článok 4**

**Termín a miesto plnenia**

1. Miestom poskytnutia služieb a dodania tovarov bude prevádzka objednávateľa v obci Heľpa – Materská škola Heľpa, Hronská, alebo skladové priestory dodávateľa na adrese

ZUŠ Heľpa, Školská - Heľpa

1. Tovary budú dodané podľa jednotlivých písomných objednávok objednávateľa, doručených dodávateľovi.

**Článok 5**

**Cena a platobné podmienky**

1. Zmluvné strany sa dohodli, že cena za dodané tovary bude určená podľa cenovej ponuky zo dňa 02.12.2021, ktorá tvorí prílohu č. 1 tejto zmluvy jednotlivo, podľa množstva dodaného tovaru uvedených v jednotlivých objednávkach objednávateľa.
2. Zmluvné strany sa dohodli, že cena za dodaný tovar vrátane dopravy nesmie byť vyššia ako ceny dodávateľa v zmysle Prílohy č. 1 zmluvy – cenová ponuka dodávateľa.
3. Cena dohodnutá pri každej jednotlivej objednávke bude konečná a bude fakturovaná s daňou z pridanej hodnoty (DPH).
4. Dodávateľ vystaví faktúru po dodaní tovaru a podpísaní dodacieho listu objednávateľom. Splatnosť faktúr je 14 dní odo dňa ich doručenia objednávateľovi.
5. Faktúra – daňový doklad musí obsahovať všetky náležitosti stanovené platnými právnymi predpismi.
6. Doručovanie faktúr dodávateľom sa realizuje prednostne elektronickou formou na e-mailové adresy objednávateľa :andrea.tkačikova@helpa.sk, resp. poštou na adresu Obec Heľpa, Farská 588/2, 976 68 Heľpa resp. osobne do podateľne objednávateľa.
7. Zmluvné strany nemajú právo jednostranne započítať voči druhému účastníkovi akékoľvek peňažné pohľadávky bez písomného alebo ústneho súhlasu druhej zmluvnej strany. Zmluvné strany taktiež nemajú právo bez písomného súhlasu druhej zmluvnej strany postúpiť na tretiu osobu akékoľvek peňažné pohľadávky voči druhej zmluvnej strane.

**Článok 6**

**Doba trvania zmluvy a spôsob jej ukončenia**

1. Zmluva sa uzatvára na dobu určitú a to od 1.1.2022 do 31.12.2022.
2. Zmluvu je možné ukončiť: A. dohodou strán ku dňu uvedeného v písomnej dohode; alebo B. písomnou výpoveďou ktorejkoľvek zmluvnej strany bez uvedenia dôvodu, s 1-mesačnou výpovednou lehotou. Výpovedná lehota začína plynúť od nasledujúceho dňa po doručení písomnej výpovede.
3. Ak objednávateľ bude v omeškaní so zaplatením ktorejkoľvek oprávnene fakturovanej sumy o viac ako 15 dní, dodávateľ má právo odstúpiť od tejto zmluvy. Účinky odstúpenia nastávajú dňom doručenia písomného vyhotovenia tohto jednostranného písomného právneho úkonu druhému účastníkovi.

**Článok 7**

**Záverečné ustanovenia**

1. Zmluva nadobúda platnosť dňom podpisu oboma zmluvnými stranami a účinnosť nasledujúci deň po dni zverejnenia na webowom sídle objednávateľa
2. Akékoľvek zmeny alebo doplnenia tejto zmluvy je možné vykonať len formou písomného očíslovaného dodatku, ktorý bude podpísaný oboma zmluvnými stranami.
3. Zmluvné strany sa týmto dohodli, že ich záväzkový vzťah, upravený zmluvou a spory z neho vzniknuté, sa budú riadiť slovenskými právnymi predpismi – Obchodným zákonníkom a súvisiacimi právnymi predpismi.
4. Táto zmluva je vyhotovená v dvoch rovnopisoch, z ktorých jedno vyhotovenie obdrží každá zo zmluvných strán.
5. V prípade akejkoľvek zmeny identifikačných údajov zmluvných strán uvedených v záhlaví tejto zmluvy, sú zmluvné strany povinné túto skutočnosť vopred písomne oznámiť druhej zmluvnej strane.
6. Zmluvné strany prehlasujú, že zmluva je podpisovaná podľa ich pravej a slobodnej vôle, nie v tiesni alebo za jednostranne nápadne nevýhodných podmienok, že si ju riadne prečítali a súhlasia s celým jej obsahom.
7. Ak sa niektoré z ustanovení tejto zmluvy stane neplatným alebo neúčinným, neplatnosť, alebo neúčinnosť ustanovenia nebude mať za následok neplatnosť alebo neúčinnosť ďalších ustanovení zmluvy, ani samotnej zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto zmluvy sledovali neplatným alebo neúčinným ustanovením. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
8. Akékoľvek prípadné spory tykajúce sa tejto zmluvy alebo inak súvisiace s touto zmluvou budú riešené prednostne rokovaním a dohodou zmluvných strán.

V Heľpe dňa-------------------

Objednávateľ: Dodávateľ:

----------------------------------------- -----------------------------------

Peter Hyriak - starosta obce Heľpa Ing. Peter Vojtko - konateľ